

**"Мемлекеттік органдарға қажетті есептілікті Ұлттық әл-ауқат қорының интернет-ресурсына орналастыру қағидаларын, сондай-ақ есептіліктің тізбесін, нысандарын және орналастыру кезеңділігін бекіту туралы" Қазақстан Республикасы Үкіметінің 2012 жылғы 31 қазандағы № 1384 қаулысына өзгерістер енгізу туралы**

***Күшін жойған***

Қазақстан Республикасы Үкіметінің 2014 жылғы 21 мамырдағы № 523 қаулысы. Күші жойылды - Қазақстан Республикасы Үкіметінің 2023 жылғы 11 шілдедегі № 550 қаулысымен.

      Ескерту. Күші жойылды – ҚР Үкіметінің 11.07.2023 № 550 (алғашқы ресми жарияланған күнінен кейін күнтізбелік он күн өткен соң қолданысқа енгізіледі) қаулысымен.

      Қазақстан Республикасының Үкіметі **ҚАУЛЫ ЕТЕДІ**:

      1. "Мемлекеттік органдарға қажетті есептілікті Ұлттық әл-ауқат қорының интернет-ресурсына орналастыру қағидаларын, сондай-ақ есептіліктің тізбесін, нысандарын және орналастыру кезеңділігін бекіту туралы" Қазақстан Республикасы Үкіметінің 2012 жылғы 31 қазандағы № 1384 қаулысына (Қазақстан Республикасының ПҮАЖ-ы, 2012 ж., № 75-76, 1126-құжат) мынадай өзгерістер енгізілсін:

      көрсетілген қаулымен бекітілген Мемлекеттік органдарға қажетті есептіліктің тізбесі және оны Ұлттық әл-ауқат қорының интернет-ресурсына орналастыру кезеңділігі осы қаулыға қосымшаға сәйкес жаңа редакцияда жазылсын;

      көрсетілген қаулымен бекітілген Ұлттық әл-ауқат қорының интернет-ресурсына орналастырылатын мемлекеттік органдарға қажетті есептілік нысандарында:

      1, 2, 3, 4 және 5-нысандар алынып тасталсын.

      2. Осы қаулы қол қойылған күнінен бастап қолданысқа енгізіледі және ресми жариялануға тиіс.

|  |  |
| --- | --- |
| Қазақстан Республикасының |  |
| Премьер-Министрі | К. Мәсімов |

|  |  |
| --- | --- |
|  | Қазақстан Республикасы Үкіметінің 2014 жылғы 21 мамырдағы № 523 қаулысына қосымша Қазақстан Республикасы Үкіметінің 2012 жылғы 31 қазандағы № 1384 қаулысымен бекітілген |

**Мемлекеттік органдарға қажетті есептіліктің тізбесі және оны**  
**Ұлттық әл-ауқат қорының интернет-ресурсына орналастыру**  
**кезеңділігі**

|  |  |  |  |
| --- | --- | --- | --- |
| Р/с № | Есептіліктің атауы | Орналастыру кезеңділігі | Есептілікке қолжетімділігі бар мемлекеттік орган |
| 1 | 2 | 3 | 4 |
| 1. | Қарыз алу құрылымы және оны өтеу кестесі (кепілдіктер құрылымы) (6-нысан) | тоқсан сайын, есепті кезеңнен кейінгі айдың 30-күніне дейін | ПӘ, ПМК, ЭБЖМ, Қаржымині |
| 2. | Қаржы тұрақтылығының көрсеткіштері (7-нысан) | жылына бір рет, 1 шілдеге дейін, 2013 жылдан бастап тоқсан сайын, есепті кезеңнен бастап күнтізбелік 80 күн өткеннен кейін | ПӘ, ПМК, ЭБЖМ, Қаржымині |
| 3. | Қазақстан Республикасы Ұлттық қорының ақшалай қаражатын игеру жөніндегі есеп (8-нысан) | тоқсан сайын, есепті кезеңнен кейінгі айдың 15-күніне дейін | ПӘ, ПМК, ЭБЖМ, Қаржымині, БП, ЭСЖКА |
| 4. | Ұлттық компаниялар мәртебесі бар еншілес ұйымдардың әлеуметтік көрсеткіштері жөніндегі есеп (9-нысан) | жыл сайын, есепті кезеңнен кейінгі үшінші айдың 15-күніне дейін (1 қаңтардағы жағдай бойынша) | ПӘ, ПМК, ЭБЖМ, Қаржымині |
| 5. | \_\_\_\_\_\_\_\_ жағдай бойынша инвестициялардың игерілуі және инвестициялық жобалар бойынша қуаты туралы ақпарат (10-нысан) | тоқсан сайын, есепті кезеңнен кейінгі айдың 10-күніне қарай | ПӘ, ПМК, ИЖТМ, ЭБЖМ, Қаржымині, ККМ, БАА |
| 6. | Байланыс саласы бойынша талдамалық ақпарат (11-нысан) | ай сайын, есепті кезеңнен кейінгі айдың 10-күніне дейін және 11-нысанда көрсетілген мерзімдерде | ПӘ, ПМК, БАА |
| 7. | 20 \_\_\_ ж. "\_\_\_" \_\_\_\_\_\_\_ жағдай бойынша Қордың бюджеттік инвестицияларының игерілуі жөніндегі есеп (12-нысан) | жартыжылдықтың және жылдың қорытындылары бойынша, есепті кезеңнен кейінгі айдың 15-күніне дейін | ПӘ, ПМК, ЭБЖМ, Қаржымині |
| 8. | 20 \_\_\_ ж. "\_\_\_" \_\_\_\_\_\_\_ жағдай бойынша Қордың бюджеттік кредиттерінің игерілуі жөніндегі есеп (13-нысан) | жартыжылдықтың және жылдың қорытындылары бойынша, есепті кезеңнен кейінгі айдың 15-күніне дейін | ПӘ, ПМК, ЭБЖМ, Қаржымині |
| 9. | Қор тобының IT-мамандары бойынша ақпарат (14-нысан) | жыл сайын, есепті кезеңнен кейінгі екінші айдың 15-күніне дейін (1 қаңтардағы жағдай бойынша) | ПӘ, ПМК, БАА |
| 10. | Қордың ұйымдық құрылымы (қызметкерлердің штат санын көрсете отырып) | жыл сайын, есепті кезеңнен кейінгі айдың 20-күніне дейін (1 қаңтардағы жағдай бойынша) | ПӘ, ПМК, ЭБЖМ, Қаржымині |
| 11. | Қордың Директорлар кеңесі бекіткен Қордың даму жоспары және оның орындалуы жөніндегі есеп | даму жоспары бекітілгеннен және Қордың Директорлар кеңесі есепті қарағаннан кейін бір апта ішінде | ПӘ, ПМК, ЭБЖМ, Қаржымині |

      Аббревиатуралардың толық жазылуы:

      ПӘ – Қазақстан Республикасы Президентінің Әкімшілігі

      ПМК – Қазақстан Республикасы Премьер-Министрінің Кеңсесі

      ИЖТМ – Қазақстан Республикасы Индустрия және жаңа технологиялар министрлігі

      ЭБЖМ – Қазақстан Республикасы Экономика және бюджеттік жоспарлау министрлігі

      Қаржымині – Қазақстан Республикасы Қаржы министрлігі

      МГМ – Қазақстан Республикасы Мұнай және газ министрлігі

      ККМ – Қазақстан Республикасы Көлік және коммуникация министрлігі

      БП – Қазақстан Республикасы Бас прокуратурасы

      ЭСЖКА – Қазақстан Республикасы Экономикалық қылмысқа және сыбайлас

      жемқорлыққа қарсы күрес агенттігі (қаржы полициясы)

      БАА – Қазақстан Республикасы Байланыс және ақпарат агенттігі

      Қор – "Самұрық-Қазына" ұлттық әл-ауқат қоры" акционерлік қоғамы.

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК